ตลท.เชื่อบึ้มป่วนเมืองไม่กระทบลงทุนตลาดหุ้น
ผู้จัดการตลท.เชื่อเหตุบึ้มธนาคารจะไม่กระทบต่อการลงทุนในตลาดหุ้นที่จะเปิดทำการวันที่ 2 มี.ค.นี้หากไม่มีเหตุซ้ำรอย
1 มี.ค. 2553

ผู้จัดการตลท.เชื่อเหตุบึ้มธนาคารจะไม่กระทบต่อการลงทุนในตลาดหุ้นที่จะเปิดทำการวันที่ 2 มี.ค.นี้หากไม่มีเหตุซ้ำรอย
นางภัทรียา เบญจพลชัย กรรมการและผู้จัดการตลาดหลักทรัพย์แห่งประเทศไทย (ตลท.) กล่าวว่า ตลท.ได้ติดตามสถานการณ์การเมืองอย่างใกล้ชิด ซึ่งหากคืนนี้ไม่มีเหตุการณ์ความรุนแรงเกิดขึ้นก็เชื่อว่าจะไม่ส่งผลกระทบต่อการลงทุนในตลาดหลักทรัพย์ที่จะเปิดทำการในวันที่ 2 มี.ค. รวมทั้งเชื่อว่าทางการจะสามารถควบคุมสถานการณ์ได้และหวังว่าจะไม่มีเหตุความวุ่นวายเพิ่มเติม
ขณะที่การดูแลรักษาความปลอดภัยตลาดหลักทรัพย์ยังคงเป็นไปอย่างเข้มงวด โดยมีเจ้าหน้าที่ตำรวจเข้ามาดูแลตลอด 24 ชม. รวมทั้งใช้มาตรการเฝ้าระวังของทางตลท.ด้วย
อย่างไรก็ตามหลังจากที่สาลฎีกา แผนกคดีอาญาผู้ดำรงตำแหน่งทางการเมืองมีคำตัดสินคดียึดทรัพย์พ.ต.ท.ทักษิณ ชินวัตรออกมาก็ทำให้สถานการณ์การเมืองมีความคืบหน้าไปขั้นตอนหนึ่ง ซึ่งคำตัดสินถือว่าเป็นทางออกที่ดี และขอให้นักลงทุนติดตามข่าวสารต่างๆอย่างใกล้ชิด